Carrot cake
Μια κλασική αμερικάνικη συνταγή. Γευστικότατο carrot cake, έτοιμο να καταπλήξει τους πάντες σε ένα τραπέζι!
4 αυγά, 220 γρ. ζάχαρη λευκή, κρυσταλλική, 300 γρ. ελαιόλαδο, 500 γρ. καρότο, τριμμένο, 300 γρ. αλεύρι για όλες τις χρήσεις, κοσκινισμένο, 1 κουτ. γλυκού κανέλα σε σκόνη, 1 κουτ. γλυκού (γεμάτο) μπέικιν πάουντερ, 1/2 κουτ. γλυκού σόδα μαγειρική, 1/4 κουτ. γλυκού αλάτι, 150 γρ. καρύδια, ψιλοκομμένα, λίγο βούτυρο και αλεύρι για τη φόρμα, 200 γρ. τυρί κρέμα, 200 γρ. κρέμα γάλακτος με 35-36% λιπαρά, 20 γρ. άχνη ζάχαρη
Για τη βάση του carrot cake, χτυπάμε στο μίξερ, με το σύρμα, τα αυγά με τη ζάχαρη έως ότου ασπρίσουν και αφρατέψουν πολύ καλά. Προσθέτουμε το ελαιόλαδο, συνεχίζοντας το χτύπημα για 2 λεπτά ακόμα.  Σταματάμε το χτύπημα και προσθέτουμε το τριμμένο καρότο, το αλεύρι, την κανέλα, το μπέικιν πάουντερ, τη σόδα και το αλάτι. Ανακατεύουμε απαλά με μια ελαστική σπάτουλα σιλικόνης έως ότου ομογενοποιηθεί το μείγμα για το carrot cake και στο τέλος ρίχνουμε τα καρύδια και ανακατεύουμε ώστε να σκορπίσουν ομοιόμορφα.Βουτυρώνουμε και αλευρώνουμε μια παραλληλόγραμμη φόρμα με διαστάσεις 26 x 10 εκ. και ύψος 10 εκ. Αδειάζουμε μέσα το μείγμα και ψήνουμε το carrot cake σε προθερμασμένο φούρνο στους 160-170°C για περίπου 1 ώρα. Βγάζουμε το carrot cake από το φούρνο, περιμένουμε 10 λεπτά και ξεφορμάρουμε. Αφήνουμε να κρυώσει καλά.Για την επικάλυψη του carrot cake, στον κάδο του χτυπάμε το τυρί κρέμα με την άχνη ζάχαρη.Ρίχνουμε σταδιακά την κρέμα γάλακτος και συνεχίζουμε το χτύπημα έως ότου έχουμε μια απαλή κρέμα, την οποία απλώνουμε πάνω στο carrot cake.
Αλεύρι (ζύμες),Καρότα